Source: http://www.sportgalati.com/2018/06/vineri-debuteaza-memorialul-vasile.html
Timestamp: 2018-09-19 10:44:49+00:00

Document:
Vineri debutează Memorialul ”Vasile Lehăduș” - SportGalati.com
Home » CSM Dunarea Galati , Fundația Sportului Gălățean » Vineri debutează Memorialul ”Vasile Lehăduș”
Vineri debutează Memorialul ”Vasile Lehăduș”
Timp de două zile, vineri și sâmbătă, 22 - 23 iunie, la Patinoarul Dunărea, se va disputa ediția a doua a competiției internaționale de box Memorial ”Vasile Lehăduș”. Turneul este programat să se dispute în intervalul orar 18.00 - 21.00, iar la competiție sunt așteptați să participe sportivi de la secțiile de box ale cluburilor: CSM Dunărea Galați, CSM Brăila, CSA Steaua București, CSM Ploiești, CS Farul Constanța, CS Dinamo București, dar și sportivi din Republica Moldova - Regiunea Autonomă Găgăuzia.
Ediția trecută a Memorialului a fost dominată de sportivii de la CSM Dunărea. În finala categoriei 52 de kilograme, cadeți, Gabriel Bâțu, l-a învins, prin decizie la puncte, pe Alexandru Malinoski, Republica Moldova. Titlul categoriei 46 de kilograme, juniori, a fost câștigat de Gabriel Muntianu care l-a învins, decizie la puncte, pe Nicolai Chioroglo, Republica Moldova, iar al treilea titlu al gălățenilor a fost câștigat de Robert Ioviță, 52 de kilograme, în finala cu Răzvan Mihai, CSM Ploiești. Singura sincopă a sportivilor de la CSM Dunărea calificați în finale a fost la categoria 48 de kilograme, juniori, unde Remus Micu a abandonat în repriza a doua a meciului cu Denis Vatman, Republica Moldova.
Celelalte titluri din cadrul Memorialului de ediția trecută au fost câștigate de: Valentin Velicu, Centrul Olimpic de Box Brăila, în limitele categoriei 60 de kilograme, după o finală cu George Dumitrecu, CSM Ploiești, Ciobanu Costel, Centrul Olimpic de Box Brăila, categoria 69 de kilograme, după ce l-a învins pe Fernando Antonia, CSM Brăila, și Liviu Munteanu, Republica Moldova, categoria 81 de kilograme, după o finală cu Andrei Drăgan, Farul Constanța.
Etichete: CSM Dunarea Galati, Fundația Sportului Gălățean

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM